חוק איסוף ופינוי פסולת למיחזור

{{ח:התחלה}}
{{ח:כותרת|חוק איסוף ופינוי פסולת למיחזור, תשנ״ג–1993}}

{{ח:פתיח-התחלה}}
{{ח:מאגר|2000077}} {{ח:תיבה|ס״ח תשנ״ג, 116|חוק איסוף ופינוי פסולת למיחזור|https://fs.knesset.gov.il/13/law/13_lsr_210815.pdf}}; {{ח:תיבה|תשס״ח, 537|חוק הרשויות המקומיות (אכיפה סביבתית – סמכויות פקחים)|https://fs.knesset.gov.il/17/law/17_lsr_300698.pdf}}; {{ח:תיבה|תשס״ט, 146|תיקון מס׳ 2 חוק הרשויות המקומיות (אכיפה סביבתית – סמכויות פקחים)|https://fs.knesset.gov.il/18/law/18_lsr_301058.pdf}}; {{ח:תיבה|תשע״א, 746|חוק הגנת הסביבה (סמכויות פיקוח ואכיפה)|https://fs.knesset.gov.il/18/law/18_lsr_301171.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אשפה“ – פסולת שאינה פסולת למיחזור;
{{ח:ת|סוג=הגדרה}} ”בית עסק“ – מפעל, בית מלאכה, חנות, משרד או כל מקום אחר שאינו משמש כבית מגורים, ואשר במהלך העבודה או העסקים מצטברת בהם פסולת למיחזור;
{{ח:ת|סוג=הגדרה}} ”בעל בית עסק“ – אחד או יותר מאלה:
{{ח:תתת|(1)}} המנהל את בית העסק;
{{ח:תתת|(2)}} המחזיק של בית העסק;
{{ח:תתת|(3)}} בעל היתר או רשיון הדרושים לפי כל דין להפעלת או לניהול בית העסק או לעיסוק בעסק, או מי שעליו מוטלת חובה לקבל היתר או רשיון כאמור;
{{ח:תתת|(4)}} מי שבהשגחתו או בפיקוחו פועל בית העסק;
{{ח:ת|סוג=הגדרה}} ”בעל בית מגורים“ – לרבות חוכר, שוכר או שוכר משנה, ולעניין בית משותף, נציגות הבית המשותף כמשמעותה {{ח:חיצוני|חוק המקרקעין|בחוק המקרקעין, התשכ״ט–1969}};
{{ח:ת|סוג=הגדרה}} ”השלכה“ – לרבות זריקה, שפיכה, נטישה או השארה;
{{ח:ת|סוג=הגדרה}} ”השר“ – השר לאיכות הסביבה;
{{ח:ת|סוג=הגדרה}} ”התקנה“ – לרבות הצבה;
{{ח:ת|סוג=הגדרה}} ”מיחזור“ – תהליך עיבוד או השבה של חמרים או מוצרים לשימוש חוזר לאותה מטרה אשר לה יועדו בראשונה או כחמרי גלם;
{{ח:ת|סוג=הגדרה}} ”מיתקן מיחזור“ – כלי או אמצעי לאצירה, דחיסה, כבישה, גריסה, קשירה וכיוצא באלה, המשמש למיון, לטיפול או להקטנת נפח הפסולת למיחזור;
{{ח:ת|סוג=הגדרה}} ”מכל יעודי“ – כלי קיבול לאצירת סוג פסולת למיחזור;
{{ח:ת|סוג=הגדרה}} ”מרכז מיחזור“ – מקום בו מותקנים מכלים יעודיים;
{{ח:ת|סוג=הגדרה}} ”פסולת למיחזור“ – חמרים ומוצרים מכל סוג שהוא הניתנים למיחזור, שהושלכו או המיועדים להשלכה, לרבות נייר, קרטון, פלסטיק, זכוכית וטכסטיל;
{{ח:ת|סוג=הגדרה}} ”תכנית“ – כמשמעותה {{ח:חיצוני|חוק התכנון והבניה|בחוק התכנון והבניה, התשכ״ה–1965}}.

{{ח:סעיף|2|קביעת הסדרים לאיסוף פסולת למיחזור}}
{{ח:תת|(א)}} רשות מקומית רשאית, ואם הורה השר לפי {{ח:פנימי|סעיף 12|סעיף 12}} – חייבת, בכפוף להוראות כל דין ובהתאם להוראות תכנית –
{{ח:תתת|(1)}} להקצות בתחומה, מקומות להקמת מרכזי מיחזור ולהתקין, בין בעצמה ובין על ידי אחרים, מתקני מיחזור ומכלים יעודיים;
{{ח:תתת|(2)}} לקבוע בחוק עזר הסדרים לאיסוף ולפינוי פסולת למיחזור בתחומה, בין כאמור בפסקה (1) ובין בדרך של הסדר אחר.
{{ח:תת|(ב)}} קבע השר הוראות, כאמור {{ח:פנימי|סעיף 12|בסעיף 12}}, בעניינים המפורטים בסעיף קטן (א), לא תפעל רשות מקומית בעניינים אלה, אלא על פיהן.

{{ח:סעיף|3|חובת בעל בית עסק ובעל בית מגורים}}
{{ח:ת}} קבעה רשות מקומית הסדרים כאמור {{ח:פנימי|סעיף 2|בסעיף 2}}, יתקין בעל בית עסק או בעל בית מגורים מכל יעודי או מיתקן מיחזור, לפי הענין, על פי הוראה שנתן מכוחם ראש הרשות המקומית או מי שהוא מינה לענין זה.

{{ח:סעיף|4|תחזוקת מכלים ומיתקני מיחזור}}
{{ח:ת}} הותקן מכל יעודי או מיתקן מיחזור, יחזיקו המתקין, בעל בית העסק או בעל בית המגורים, לפי הענין, במצב תקין ונקי בכל עת, ויחליפו, במידת הצורך או על פי דרישה מאת ראש הרשות המקומית או מי שהוא מינה לענין זה.

{{ח:סעיף|5|חובות ואיסורים לענין השלכת אשפה ופסולת למיחזור}}
{{ח:תת|(א)}} לא ישליך אדם אשפה למכל יעודי או למיתקן מיחזור.
{{ח:תת|(ב)}} הותקן מכל יעודי או מיתקן מיחזור, שלא על ידי בית עסק, בסמוך למקום מגוריו של אדם, לא ישליך אדם פסולת למיחזור אלא לתוכו ובהתאם לסוג הפסולת שנקבע לאותו מכל או מיתקן.
{{ח:תת|(ג)}} קבעה רשות מקומית הסדר אחר, לפי {{ח:פנימי|סעיף 2|סעיף 2(א)(2)}}, לא ישליך אדם ולא יפנה פסולת למיחזור, אלא למקום ובאופן שנקבעו באותו הסדר.
{{ח:תת|(ד)}} בעל בית עסק שבתחום עסקו או בקשר לעסקו או בעל בית מגורים שבתחומו הותקן מכל יעודי או מיתקן מיחזור, לא ישליך ולא ירשה לאחר להשליך פסולת למיחזור אלא לתוכו ובהתאם לסוג הפסולת שנקבע לאותו מכל או מיתקן.

{{ח:סעיף|6|קנין פסולת למיחזור}}
{{ח:תת|(א)}} פסולת למיחזור שהושלכה למכל יעודי או למיתקן מיחזור או שנאצרה בהם, תהא קניינו של מתקין המכל או המיתקן.
{{ח:תת|(ב)}} פסולת למיחזור שנאספה ופונתה על פי הסדר אחר, לפי {{ח:פנימי|סעיף 2|סעיף 2(א)(2)}}, תהא קנין הרשות המקומית או קנין מי שקבעה הרשות באותו הסדר.
{{ח:תת|(ג)}} נמצא במכל יעודי או במיתקן מיחזור חפץ אשר בנסיבות הענין סביר להניח שהגיע לשם עקב טעות, יחולו לגביו הוראות {{ח:חיצוני|חוק השבת אבידה|חוק השבת אבידה, התשל״ג–1973}}.

{{ח:סעיף|7|פינוי פסולת למיחזור}}
{{ח:ת}} במקום שנקבע הסדר כאמור {{ח:פנימי|סעיף 2|בסעיף 2}}, לא יפנה אדם, לא יוביל ולא יעביר פסולת למיחזור מהסוג שנקבע באותו הסדר, אלא בהתאם להסדר או לפי היתר או דרישה מאת הרשות המקומית; ואולם רשאי אדם לפנות, להוביל ולהעביר פסולת למיחזור למפעל שעיסוקו מיחזור פסולת.

{{ח:סעיף|8||תיקון: תשס״ח, תשס״ט, תשע״א}}
{{ח:ת}} {{ח:הערה|(בוטל).}}

{{ח:סעיף|9|עונשין ויעוד קנסות}}
{{ח:תת|(א)}} העובר על הוראה לפי חוק זה, דינו – קנס; ואם היתה העבירה נמשכת – קנס נוסף כאמור {{ח:חיצוני|חוק העונשין#סעיף 61|בסעיף 61(ג) לחוק העונשין, התשל״ז–1977}}.
{{ח:תת|(ב)}} קנס שהוטל בשל עבירה לפי חוק זה ישולם לקרן לשמירת הנקיון שהוקמה {{ח:חיצוני|חוק שמירת הנקיון#סעיף 10|בסעיף 10 לחוק שמירת הנקיון, התשמ״ד–1984}}; ואולם קנס שהוטל עקב הפעלת סמכות בידי עובד של רשות מקומית בשל עבירה לפי חוק זה שנעברה בתחומה, ישולם לקופת אותה רשות.

{{ח:סעיף|10|הוצאות}}
{{ח:ת}} בית משפט שהרשיע אדם בעבירה לפי חוק זה רשאי, בגזר הדין, בנוסף לכל עונש שיטיל, לחייב את הנאשם בהוצאות שהוצאו עקב ביצוע העבירה או לשם מניעת או צמצום הנזק שנגרם כתוצאה ממנה.

{{ח:סעיף|11|אחריות נושאי משרה בתאגיד}}
{{ח:ת}} נעברה עבירה לפי חוק זה בידי תאגיד, ייאשם בעבירה גם כל אדם אשר בשעת ביצוע העבירה היה מנהל פעיל, שותף – למעט שותף מוגבל – או פקיד באותו תאגיד האחראי לענין הנדון, אלא אם כן הוכיח שהעבירה נעברה שלא בידיעתו ושנקט את כל האמצעים הסבירים להבטחת קיום ההוראות לפי חוק זה.

{{ח:סעיף|12|ביצוע תקנות וצווים}}
{{ח:תת|(א)}} השר ממונה על ביצוע חוק זה והוא רשאי, באישור ועדת הפנים ואיכות הסביבה של הכנסת, ובכל הנוגע להטלת חובה על רשות מקומית – בהתייעצות עם שר הפנים, ובאין הסכמה בין השרים – בהתאם להחלטת הממשלה, להתקין תקנות בכל ענין הנוגע לביצועו לרבות קביעת –
{{ח:תתת|(1)}} סוגי פסולת למיחזור;
{{ח:תתת|(2)}} סוגי בתי עסק בכל הנוגע לחוק זה;
{{ח:תתת|(3)}} צורת המכלים היעודיים ומיתקני המיחזור, גודלם, צבעם, סימונם, מיקומם ואופן התקנתם;
{{ח:תתת|(4)}} הוראות בדבר סימון מוצרים או חמרים העשויים מחומר ממוחזר או הניתנים למיחזור, וכן סימון החמרים מהם עשויים המוצרים.
{{ח:תת|(ב)}} השר, בהתייעצות עם שר הפנים ובאין הסכמה בין השרים – בהתאם להחלטת הממשלה, רשאי להורות בתקנות, או בצו – לרשות מקומית מסויימת ולאחר התייעצות עם ראש אותה רשות, על סוגי הפסולת למיחזור וכמות הפסולת למיחזור, לסוגיה, שלגביהם יחולו ההוראות לפי חוק זה או שלגביהם יינתן פטור מהוראות לפי חוק זה, והוא ישקול, בין השאר, את עלות החלת ההוראות על רשות מקומית פלונית וכן את העלות והתועלת למשק, הכל בהתאם לכדאיות החלת שיטות אחרות לסילוק פסולת והשימוש בה; היתה הפסולת למיחזור מיועדת לשריפה לצורך הפקת אנרגיה – יתייעץ השר גם עם שר האנרגיה והתשתית.

{{ח:סעיף|13|תחולה על המדינה}}
{{ח:ת}} חוק זה יחול גם על המדינה.

{{ח:סעיף|14|שמירת דינים}}
{{ח:ת}} הוראות חוק זה באות להוסיף על הוראות כל דין ולא לגרוע מהן.

{{ח:סעיף|15|חוקי עזר}}
{{ח:ת}} רשות מקומית רשאית, בכפוף להוראות {{ח:פנימי|סעיף 2|סעיף 2(ב)}}, להתקין חוקי עזר בכל ענין הדרוש לביצוע הוראות חוק זה, והסמכויות הנתונות לשר הפנים לגבי חוקי עזר לפי {{ח:חיצוני|פקודת העיריות#סעיף 258|סעיף 258 לפקודת העיריות}}, {{ח:חיצוני|פקודת המועצות המקומיות#סעיף 22|וסעיף 22 לפקודת המועצות המקומיות}}, תהיינה נתונות, לגבי חוקי עזר כאמור, גם בידי השר לאיכות הסביבה.

{{ח:סעיף|16|}}
{{ח:ת}} {{ח:הערה|הנוסח שולב {{ח:חיצוני|חוק בתי המשפט|בחוק בתי המשפט [נוסח משולב], התשמ״ד–1984}}.}}

{{ח:סעיף|17|}}
{{ח:ת}} {{ח:הערה|הנוסח שולב {{ח:חיצוני|חוק סדר הדין הפלילי|בחוק סדר הדין הפלילי [נוסח משולב], התשמ״ב–1982}}.}}

{{ח:סעיף|18|}}
{{ח:ת}} {{ח:הערה|הנוסח שולב {{ח:חיצוני|חוק שמירת הנקיון|בחוק שמירת הנקיון, התשמ״ד–1984}}.}}

{{ח:סעיף|19|תחילה}}
{{ח:ת}} תחילתו של חוק זה ששה חדשים מיום פרסומו.

{{ח:חתימות|נתקבל בכנסת ביום י״ג בסיון התשנ״כ (2 ביוני 1993).}}
* '''יצחק רבין'''
ראש הממשלה
* '''יוסי שריד'''
השר לאיכות הסביבה
* '''עזר וויצמן'''
נשיא המדינה
* '''שבח וייס'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]